

REPUBLIKA HRVATSKA

OSJEČKO-BARANJSKA ŽUPANIJA

|  |  |
| --- | --- |
|  | DJEČJI VRTIĆ OGLEDALCE  ERNESTINOVO |

KLASA: 601-02/24-02/1

URBROJ: 2158-109-01-24-1

Ernestinovo, 27. kolovoza 2024. g.

**GODIŠNJE IZVJEŠĆE O RADU DJEČJEG VRTIĆA OGLEDALCE ERNESTINOVO ZA PEDAGOŠKU 2023./24. GODINU**

RAVNATELJICA

Monika Miškić, univ. mag. praesc. educ.

Sadržaj

[1.USTROJSTVO RADA 2](#_Toc171928076)

[1.1.Uvod 2](#_Toc171928077)

[1.2. Struktura zaposlenih 2](#_Toc171928078)

[1.3. Odgojno-obrazovne skupine, broj djece i vrste programa 3](#_Toc171928079)

[2.1. Materijalni uvjeti rada 4](#_Toc171928080)

[2.2. Didaktika 5](#_Toc171928081)

[2.4. Izvori sredstava 5](#_Toc171928082)

[3. NJEGA I SKRB ZA TJELESNI RAST I ZDRAVLJE DJECE 6](#_Toc171928083)

[3.1.Prehrana 6](#_Toc171928084)

[3.2.Higijena i zdravstvena zaštita 6](#_Toc171928085)

[3.3.Socijalna skrb 7](#_Toc171928086)

[3.4.Područje zdravstvene zaštite 7](#_Toc171928087)

[4.ODGOJNO OBRAZOVNI RAD 8](#_Toc171928088)

[4.1.Vrste programskih opredjeljenja i praćenje odgojno-obrazovnog procesa 8](#_Toc171928089)

[4.2. Projekti i radionice 9](#_Toc171928090)

[4.3.Stručno usavršavanje 1](#_Toc171928091)

[4.3.1.Odgojiteljska vijeća te stručni aktivi 2](#_Toc171928092)

[4.3.2.Stručni skupovi i radionice u Ustanovi i izvan nje 2](#_Toc171928093)

[4.4.Pripravnici I STUDENTSKA PRAKSA 6](#_Toc171928094)

[4.5. DOGAĐANJA 6](#_Toc171928095)

[4.6. DJECA S TEŠKOĆAMA 10](#_Toc171928096)

[4.7.Upisi 11](#_Toc171928097)

[4.8. Kraći programi 12](#_Toc171928098)

[4.9. Suradnja s roditeljima 12](#_Toc171928099)

[4.10. IZVJEŠĆE O RADU STRUČNE SURADNICE PEDAGOGINJE 14](#_Toc171928100)

[4.11.IZVJEŠĆE O RADU STRUČNE SURADNICE PSIHOLOGINJE 17](#_Toc171928101)

[4.14.IZVJEŠĆE O RADU STRUČNE SURADNICE ZDRAVSTVENE VODITELJICE 19](#_Toc171928102)

[4.15. IZVJEŠĆE O RADU RAVNATELJICE 22](#_Toc171928103)

[4.16. IZVJEŠĆE O RADU VODITELJICE KRAĆEG DRAMSKO - SCENSKOG PROGRAMA 25](#_Toc171928104)

[4.17. IZVJEŠĆE O RADU VODITELJICE PROGRAMA JAVNIH POTREBA – RAD S DAROVITOM DJECOM 26](#_Toc171928105)

[4. 18. IZVJEŠĆE O RADU VODITELJICE KRAĆEG PROGRAMA ENGLESKOG JEZIKA 28](#_Toc171928106)

[5. POSJETI IZVAN VRTIĆA 29](#_Toc171928107)

[6. SURADNJA S VANJSKIM USTANOVAMA 32](#_Toc171928108)

1.USTROJSTVO RADA

1.1.Uvod

Dječji vrtić Ogledalce Ernestinovo (u daljnjem tekstu: vrtić) ustanova je za odgoj i obrazovanje djece predškolske dobi koja provodi programe odgoja, obrazovanja, zdravstvene zaštite, prehrane i socijalne skrbi djece od navršene godine dana do polaska u školu.

Dječji vrtić Ogledalce Ernestinovo ustrojen je kao samostalna organizacija, unutar koje su područja istih i raznovrsnih poslova razvrstana na:

-odgojno-obrazovni rad

-vođenje poslova vrtića

-program njege, zdravstvene zaštite i prehrane djece

-poslove unaprjeđenja odgojno-obrazovnog rada

Dječji vrtić Ogledalce Ernestinovo svoju djelatnost ostvaruje u Ernestinovu – Školska 4, Ernestinovo, u kojem su ustrojene:

* 3 vrtićke skupine za djecu u dobi od 3 godine do polaska u školu
* 2 jasličke skupine za djecu u dobi od 1 do 3 godine

Odgojno-obrazovni rad u matičnom vrtiću u Ernestinovu u protekloj pedagoškoj godini odvijao se od 1. rujna 2023. godine do 31. kolovoza 2024.godine.

U skladu s potrebama roditelja, Vrtić je i tijekom ljetnog perioda organizirao odgojno-obrazovni rad.

Tijekom srpnja i kolovoza zbog ispisa djece predškolaca odgojno – obrazovni rad provodimo u 4 skupine: dvije jasličke i dvije vrtićke.

Rad vrtića ustrojen je prema redovitom cjelodnevnom 10 satnom programu za koji smo dobili suglasnost MZO; KLASA: 601-02/20-03/00443, URBROJ:533-05-20-0005 od 26. kolovoza 2020. g. te radno vrijeme glasi od 6,00 do 16,30.

1.2. Struktura zaposlenih

U Odgojiteljsko-pedagoškoj službi obavljaju se poslovi u svezi s odgojno-obrazovnim programima, potrebama i interesima djece te promicanjem stručno-pedagoškog rada vrtića.

Odgojiteljsko-pedagošku službu čine: odgojiteljice, psihologinja, pedagoginja, zdravstvena voditeljica, voditeljica Kraćeg programa engleskog jezika, voditeljica Kraćeg dramsko-scenskog programa i ravnateljica.

Pomoćno - tehničku službu čini servirka, spremačica, domar i računovodstveni djelatnik.

Tablica 1.

|  |  |  |  |
| --- | --- | --- | --- |
| **redni broj** | **radno mjesto** | **broj izvršitelja** | **radno vrijeme** |
| 1. | ravnatelj | 1 | puno |
| 2. | odgojitelj na neodređeno vrijeme | 5 | puno |
| 3. | odgojitelj u kraćem programu engleskog jezika na određeno | 1 | puno |
| 4. | odgojitelji na određeno vrijeme | 4 | puno |
| 5. | odgojitelji/pripravnici | 2 | puno |
| 6. | servirka | 1 | puno |
| 7. | spremačica | 1 | puno |
| 8. | pedagog | 1 | 20 sati tjedno |
| 9. | psiholog | 1 | dopunski rad  4 sata tjedno |
| 10. | zdravstveni voditelj | 1 | dopunski rad  4 sata tjedno |
| 11. | domar | 1 | puno |
| 12. | računovodstveni djelatnik | 1 | 15 sati tjedno |
|  | **ukupno** | **20** |  |

1.3. Odgojno-obrazovne skupine, broj djece i vrste programa

Tablica 2.

|  |  |  |  |  |
| --- | --- | --- | --- | --- |
| redni broj | **odgojno-obrazovna skupina** | **broj djece** | **broj odgojitelja** | **vrsta programa** |
| 1. | Mlađa mješovita jaslička skupina | 13 | 2 | 10 - satni |
| 2. | Starija mješovita jaslička skupina | 16 | 2 | 10 - satni |
| 3. | Mlađa mješovita skupina 3-4 | 23 | 2 | 10-satni |
| 4. | Starija mješovita skupina 4-5 | 25 | 3 | 10 - satni |
| 5. | Predškolska skupina | 23 | 2 | 10 - satni |
|  |  | **100** | **11** |  |

* Djeca polaznici Kraćeg programa predškole integrirani su predškolsku skupinu.

-Kraći program predškole: 2

Zapošljavanje radnika obavlja se sukladno Zakonu o predškolskom odgoju i obrazovanju (NN 10/97, 107/07, 94/13, 98/19 i 57/22), Zakonu o radu (NN 93/14, 127/17,98/19, 151/22, 64/23), Državnom pedagoškom standardu predškolskog odgoja i obrazovanja (NN63/08, 90/10,) i Pravilniku o vrsti i stupnju stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (NN 133/97).

2. MATERIJALNI UVJETI

2.1. Materijalni uvjeti rada

Tijekom godine smo osiguravali materijalne i tehničke uvjete kako bi se cjelokupna djelatnost ostvarivala kvalitetno, skrbeći o razini sigurnosti i kvaliteti života djece i radnika. Nastavili smo s podizanjem standarda uvjeta rada radnika vrtića, što je uvjetovalo povećanjem plaća. Vrtić je u više navrata nabavljao likovni i didaktički materijal za potrebe rada svih skupina, Knjižni fond dopunili smo novim slikovnicama, enciklopedijama te stručnom literaturom. Vršen je popravak i održavanje postojećih sanitarnih čvorova te sprava na dječjem igralištu.

2.2. Didaktika

Opremanje odgojnih skupina didaktičkim materijalom jedan je od trajnih zadataka u našem radu. Ove je godine obnovljena i nadopunjena didaktika jasličkih odgojnih skupina.

2.4. Izvori sredstava

Izvori sredstava financiranja vrtića:

* sredstvima Proračuna Općine Ernestinovo
* vlastitim sredstvima vrtića od uplata roditelja i općina

Programi razvijeni kroz projekt: Kraći program ranog učenja engleskog jezika, Kraći dramsko-scenski program i Kraći program za potencijalno darovitu djecu i dalje se provode. MZO nam je 6. lipnja 2022. godine izdalo Suglasnost na provedbu Kraćeg dramsko – scenskog programa za djecu predškolske dobi u organizaciji Dječjeg vrtića Ogledalce Ernestinovo, KLASA: 601-01/22-03/00402, URBROJ: 533-05-22-0004. Suglasnost na provedbu Kraćeg programa engleskog jezika KLASA: 601-02/22-03/00403, URBROJ: 533-05-22-0008 ishodili smo 8. kolovoza 2022.godine.

Suglasnost na Kraći program odgojno – obrazovnog rada za potencijalno darovitu djecu predškolske dobi u organizaciji Dječjeg vrtića Ogledalce Ernestinovo, KLASA: 601-02/22-03/00793, URBROJ: 533-05-23-0008 dobili smo 21. travnja 2023. godine.

Navedenim dodatnim programima i aktivnostima doprinijeli smo socijalnom uključivanju, kreativnom razvoju djece i očuvanju kulturnog nasljeđa.

# 3. NJEGA I SKRB ZA TJELESNI RAST I ZDRAVLJE DJECE

Prema Planu i programu za ovu pedagošku godinu aktivnosti su provedene na sljedećim područjima:

1. PREHRANA
2. HIGIJENA
3. SOCIJALNA SKRB
4. UTVRĐIVANJE I PRAĆENJE ZDRAVSTVENOG STANJA DJECE
5. ODGOJNO-OBRAZOVNI RAD
6. SURADNJA S RODITELJIMA
7. SURADNJA S VANJSKIM USTANOVAMA

3.1.Prehrana

Pravilna prehrana s raznovrsnim namirnicama, te dovoljnim brojem pravilno planiranih obroka osigurava pravilan rast i razvoj predškolske djece. Osim kvalitetne prehrane potrebno je kod djece potaknutu i usvajanje pravilnih prehrambenih navika.

Prehrana djece uključuje:

• doručak, užinu, ručak i užinu u cjelodnevnom programu (10 sati)

• doručak, užinu i ručak u poludnevnom programu s ručkom (5 sati)

• doručak i užinu u poludnevnom programu bez ručka (5 sati)

Jelovnik se mijenja i nadopunjuje. Zdravstveni voditelj predlaže izmjene jelovnika. Svakodnevno se mjeri temperatura ručka. Prati se način i skladištenje robe te kontrola svježine i kvalitete namirnica.

## 3.2.Higijena i zdravstvena zaštita

Provodila se redovita kontrola sanitarne i higijensko-epidemiološke službe u kontroli namirnica i vide i uzimanje brisova mikrobiološke čistoće zbog zdravstvene ispravnosti.

Obvezne DDD mjere provode se dva puta godišnje. Ukoliko se pokaže potreba broj provođenja mjera će se povećati. Tijekom pedagoške godine planirani su, realizirani i evidentirani sanitarni pregledi djelatnika, prema zakonskim odredbama, jedan puta godišnje.

Zaštitu na radu te zaštitu od požara polagali su novi zaposlenici.

Kontinuirano se pratilo higijensko stanje vrtića i njegovog okoliša pri čemu se vodilo računa o općem stanju i čistoći objekta, načinu čišćenja i sredstvima koja se upotrebljavaju, načinu dezinfekcije i deratizacije, dezinsekcije, zagrijavanju i zračenju prostora, hlađenju, osvjetljenju, osobnoj higijeni radnika i djece predškolske dobi.

Svakodnevnim poticanjem i pomaganjem u osamostaljivanju svakog djeteta u higijenskim navikama uspješna su postignuća kod svakog djeteta s obzirom na njegovu dob.

Sustav HACCP-a primjenjuje se sukladno mogućnostima. Sve djelatnice poštuju napravljene programe čišćenja i dezinfekcije, nošenja zaštitne odjeće i obuće i higijenske upute.

3.3.Socijalna skrb

Prema „Odluci o mjerilima za naplatu usluga Dječjeg vrtića Ogledalce Ernestinovo od roditelja-korisnika“ imamo različite kategorije prema kojima se umanjuju cijene vrtića.

Umanjenu cijenu ostvaruju djeca kojima je brat ili sestra u vrtiću (10%) – 18 djece: 9 popusta, -dijete samohranog roditelja 10% :1 dijete

-dijete iz obitelji s 4 i više malodobne djece (10%) - 3 djece,

-besplatna usluga vrtića za treće dijete iz obitelji u vrtiću – 1 dijete.

Na inicijativu Općine Ernestinovo, Upravno vijeće Dječjeg vrtića Ogledalce Ernestinovo donijelo je Odluku o oslobađanja od plaćanja usluge za lipanj 2024.g. za svu djecu s područja Općine Ernestinovo.

3.4.Područje zdravstvene zaštite

Prilikom upisa nove djece, prikupili smo potrebne informacije o njihovom zdravstvenom i razvojnom statusu. U suradnji s pedagoginjom, psihologinjom i zdravstvenim voditeljem izvršeno je promatranje početnog stanja u skupini. Prema programu praćenja prehrambenog zdravlja djece izvršeno je antropometrijsko mjerenje u listopadu i lipnju.

Pri evidenciji izostanaka djece jasličke i predškolske dobi redovito su evidentirani izostanci koji su zahtijevali izostanak iz vrtića te kućnu njegu. Učestala oboljenja upisane djece odnose su na akutne infekcije donjeg dišnog sustava (pod šifrom J00-J20), zatim respiratorna oboljenja (šifrom od A00-A09), bolesti oka koje se odnose na konjuktivitise (B00-B09), kožne bolesti (L20-L30). Zabilježen je jedan slučaj Pedikuloze vlasišta, 5 slučajeva Šarlaha, jedan slučaj Scabiensa, te 2 slučaja dječje gliste. Tijekom proljetnog perioda zabilježeno je više djece oboljele od varicella zoster virusa, tj. vodenih kozica B01.R05 i R50), bolesti i upale srednjeg uha (H50 i H65.0). Nadalje bolesti probavnog trakta (pod

Tijekom razdoblja 2023.-2024. evidentirano je ukupno 8 lakših ozljeda. Ozljede nisu imale posljedice za zdravlje, na vrijeme su uočene, provedena je evidencija, suradnja te edukacija roditelja i odgajatelja. Jedna od navedenih ozljeda zahtijevala je odlazak na pedijatriju te je dijete zbrinuto.

4.ODGOJNO OBRAZOVNI RAD

4.1.Vrste programskih opredjeljenja i praćenje odgojno-obrazovnog procesa

Redoviti odgojno-obrazovni rad realizira se kroz različite programe. Osobni potencijali i kreativnost odgojitelja te struktura odgojno-obrazovne skupine poseban je identifikacijski element koji čini svaku skupinu posebnom.

U okviru svoje djelatnosti Dječji vrtić Ogledalce Ernestinovo u 2023./24.g. organizirao je i provodio:

* redovite programe njege, odgoja, obrazovanja, zdravstvene zaštite, prehrane i socijalne skrbi djece predškolske dobi od navršene jedne godine do polaska u školu, prilagođenim dobnim i razvojnim potrebama djece, njihovim mogućnostima i sposobnostima:
  + cjelodnevne (10 sati)
  + poludnevni s ručkom (5 sati)
  + poludnevni bez ručka (5 sati)
  + program predškole – za djecu u godini prije polaska u školu koja nisu obuhvaćena nekim od redovnih programa vrtića
* Kraće programe

**Program predškole** za djecu u godini prije polaska u školu koja ne pohađaju neki od redovitih programa vrtića provodio se u našim vrtićima od 1.03.2024.godine do 31.05.2024.godine u trajanju od 150 sati. Program je obvezan za djecu i besplatan za roditelje.

Osnovna zadaća Programa predškole je razvijanje i unaprjeđivanje tjelesnih, emocionalnih, spoznajnih i socijalnih potencijala djeteta te poticanje komunikacijskih vještina.

Program je verificiralo MZO (KLASA:601-02/21-01/05; URBROJ:533-05-21-02) 14.lipnja 2021. godine.

U 2023./24. godini upisano je 2 djece u Kraći program predškole te su integrirani u predškolsku skupinu.

**Kraći program engleskog jezika** za djecu starijih vrtićkih skupina provodio se tijekom cijele pedagoške godine u starijoj i predškolskoj vrtićkoj skupini s ukupnim brojem od 48 djece u dobi od 5 do 7 godina.

Osnovni cilj programa je stvarati adekvatne poticaje i okruženje za cjelokupni razvoj djeteta, posebno one kojima će se zadovoljiti djetetova potreba za učenjem stranog jezika, tako da se rano učenje engleskog jezika realizira kroz situacijski pristup rada s djecom.

Osnovne zadaće programa su pobuditi kod djece interes za učenjem engleskog jezika kao i stvaranje navike slušanja, razumijevanja i komuniciranja na engleskom jeziku.

Program je verificiralo MZO (KLASA: 601-02/22-03/00403 ; URBROJ: 533-05-22-0008 od 8. kolovoza 2022. g.)

**Kraći dramsko-scenski program** provodio se tijekom cijele pedagoške godine u mlađoj skupini od 23 djece u dobi od 3 do 4 godina.

Temeljni je cilj programa pozitivan utjecaj na cjelokupni rast i razvoj djeteta posredstvom dramsko scenskog stvaralaštva čija je funkcija priređivati povoljan pedagoški kontekst koji će poticati i razvijati umjetnički i estetski senzibilitet, što je potencijalna osnova kasnijeg umjetničkog stava, kod ponekih i umjetničkog izraza.

Planirane aktivnosti biti će u skladu s razvojnom dobi djece i u funkciji poticanja dramsko-scenskog izraza djeteta i to kroz:

- Scensko stvaralaštvo: drama, ples, lutka

- Sredstva izražavanja: riječ, pokret, tijelo, lutka

- Sadržaji i aktivnosti za poticanje dramsko – scenskog izraza djeteta

Program je verificiralo MZO, 6. lipnja 2022. g. KLASA: 601-01/22-03/00402, URBROJ: 533-05-22-0004.

4.2. Projekti i radionice

Radionice i projekti planirani Godišnjim planom i programom realizirani su u cijelosti.

Vodeći se interesima i razvojnim mogućnostima djece, uspješno je realizirano nekoliko tjednih i mjesečnih projekata:

* *Boje i oblici*
* *Domaće životinje*
* *Dijelovi tijela*
* *Polarni svijet*
* *Kukci*
* *Svemir*
* *Močvara*
* *Safari*
* *Morski svijet*
* *Blagdani*
* *Matematika*
* *Promet*

U suradnji s vanjskim suradnicima provedena su dva cjelogodišnja projekta *Sevengardens* i *Afrika*.

|  |  |  |
| --- | --- | --- |
| **Trajanje projekta** | **Naziv projekta** | **Cilj/sadržaj** |
| **01.09.2023. – 30.06.2024.** | **Projekt „Afrika“** | Osvješćivanje o teškim životnim okolnostima i odrastanju djece u Africi; prikupljanje financijskih sredstava za djecu afričkoga kontinenta u svrhu poboljšanja kvalitete njihova obrazovanja – izrada i prodaja dekorativnih predmeta afričke tematike na Božićnom sajmu te postavljanje kasice za donacije u hodniku vrtića; rješavanje tematskih radnih listova s ciljem približavanja načina života djece u Africi te afričkoga kontinenta općenito |
| **01.09.2023. – 30.06.2024.** | **Projekt „Sevengardens“** | Sudjelovanje na raznovrsnim likovno-kreativnim radionicama u organizaciji „Male akademije umjetnosti“ Ernestinovo na temu uzgoja i njege biljaka, berbe te skladištenja istih, proizvodnje prirodnih pigmenata te bojanje istima na različitim medijima (papir, platno, drvo i dr.) |

Od ove smo godine sudionici programa Ministarstva kulture i Ministarstva znanosti i obrazovanja *Ruksak pun kulture*. U sklopu projekta radilo se na razvijanju kreativnog obrazovanja te senzibiliranju za područje umjetnosti i kulture.

4.3.Stručno usavršavanje

Stručno usavršavanje odgojitelja i stručnih suradnika bitan je i neizostavan dio kontinuiteta u njihovoj teorijskog izobrazbi, ali i važan put u stjecanju i primjeni novih znanja i vještina u svakodnevnom odgojno-obrazovnom radu.

Stručno usavršavanje odgojitelja i stručnih suradnika realizira se kroz praćenje stručne literature, edukacije, savjetovanja, razmjenu iskustava, stručne aktive i sl.

U sustavu trajnog učenja posebno mjesto zauzima refleksija. Ona se shvaća kao pokretačka sila odgojiteljeva stručnog rasta. Odgojitelji kontinuirano rade na svom profesionalnom razvoju sukladno Državnom pedagoškom standardu koji definira stručno usavršavanje kao trajno profesionalno napredovanje odgojitelja, stručnih suradnika i ravnatelja te drugih odgojno-obrazovnih radnika u dječjem vrtiću radi unapređenja odgojno-obrazovnog rada.

Odgojiteljima uvid u rad, podršku i refleksiju odgojno – obrazovnog rada pruža kompletan stručni tim: pedagog, psiholog, edukacijski rehabilitator i zdravstveni voditelj. Nakon uvida stručnih suradnika a prema planu i programu stručnih usavršavanja održavaju se stručni aktivi

O kvaliteti stručnih usavršavanja te odgoja i obrazovanja u Dječjem vrtiću Ogledalce Ernestinovo, svjedoči i činjenica da smo, ove godine, 3. najbolji vrtić po kvaliteti u kategoriji općina u RH prema izboru MZO AZOO.

4.3.1.Odgojiteljska vijeća te stručni aktivi

Tijekom pedagoške godine održano je 5 Odgojiteljskih vijeća na kojima su održani stručni aktivi na kojima se raspravljalo o aktualnim događanjima u vrtiću. Stručni suradnici na odgojiteljskim vijećima održali su predavanja i radionice: *Što sve obuhvaća posao odgojitelja?, Sigurnosno-zaštitne mjere i protokoli postupanja u rizičnim situacijama, Od postavljanja do poštivanja pravila odgojne skupine* i ostalo.

|  |  |  |
| --- | --- | --- |
| **Naziv/tema stručnog vijeća** | **Datum** | **Nositelj** |
| 1. Odgojiteljsko vijeće | 07.rujna 2023. | Dječji vrtić Ogledalce Ernestinovo |
| 2. Odgojiteljsko vijeće | 13.rujna 2023. | Dječji vrtić Ogledalce Ernestinovo |
| 3. Odgojiteljsko vijeće | 27. studenoga 2023. | Dječji vrtić Ogledalce Ernestinovo |
| 4. Odgojiteljsko vijeće | 11. ožujka 2024. | Dječji vrtić Ogledalce Ernestinovo |
| 5. Odgojiteljsko vijeće | 28.kolovoza 2024. | Dječji vrtić Ogledalce Ernestinovo |

4.3.2.Stručni skupovi i radionice u Ustanovi i izvan nje

Tablica 3. SEMINARI I STRUČNI SKUPOVI U USTANOVI I IZVAN NJE

|  |  |  |  |  |  |
| --- | --- | --- | --- | --- | --- |
| **DJELATNIK** | | **ORGANIZATOR** | **MJESTO I VRIJEME** | **KATEGORIJA (TEMA)** | |
| Deže, Domenika | | Centar Ropana | online,  8. veljače 2024. | Webinar: *Dječji bijes i tantrum – što bi trebali, a što nikako ne smijete raditi* | |
| Sinapsus | online,  23. veljače 2024. | Edukacija: *Emocije* | |
| Đogaš, Anabela | | Sinapsus | online,  4. prosinca 2023. | Edukacija: *Što s nepoželjnim ponašanjem?* | |
| Sinapsus | online,  18.-22. rujna 2023. | Edukacija: *Suradnja – korak do uspjeha* | |
| Sinapsus | Online, 22. siječnja 2024. | Edukacija: *Kako kreirati aktivnosti koje čine razliku?* | |
| Sinapsus | Online, 23.-31. siječnja 2024. | Edukacija: *Otkrij, primjeni, promjeni alate i strategije za rad* | |
| Martina Sokač i Tarita Masković | Online, 22. veljače 2024. | Edukacija: *Uspješan kraj pedagoške godine* | |
| Sinapsus | online,  23. veljače 2024. | Edukacija: *Emocije* | |
| KOHO Pedagogija | Online,  21. ožujka 2024. | Edukacija: *Igra djeteta rane dobi* | |
| Sinapsus | Online,  25. ožujka 2024. | Edukacija: *Prilagodba senzomotoričkih aktivnosti za djecu rane razvojne dobi* | |
| Eršetić, Andrea | | KOHO Pedagogija | online,  22.-23. studenog 2023. | Predavanje: *Oblici komunikacije s roditeljima* | |
| Europass Teacher Academy | Firenca,  4.-9. prosinca 2023. | Erasmus tečaj osposobljavanja: *ICT Tools* | |
| Agencija za odgoj i obrazovanje | Vinkovci,  28. veljače 2024. | Stručni skup: *Djeca s teškoćama i asistivne tehnologije* | |
| Agencija za odgoj i obrazovanje | Osijek,  1. ožujka 2024. | Stručni skup: *Praćenje pripravnika i pripreme za polaganje stručnog ispita* | |
| KOHO pedagogija | online,  7. svibnja 2024. | Edukacija: *Strategija uspješnog prepoznavanja i prevladavanja teškoća u učenju* | |
| Eškutić, Doroteja | | Kreativna sova | 25. travnja 2024. | Edukacija: *Gruba igra i kako rješavati sukobe* | |
| KOHO Pedagogija | 28. svibnja 2024. | Edukacija: Prostorno-materijalno okruženje u vrtiću | |
| Kuzevski, Ružica | | Aktivnost+ | Online, 22. siječnja 2024. | Predavanje: *Kreiranje aktivnosti koje čine razliku* | |
| Aktivnost+ | Online, 23. veljače 2024. | Predavanje: *Emocije* | |
| Međimurec, Ena | | KOHO Pedagogija | Online, 24. siječnja 2024. | Edukacija: *Otvorimo vrata vrtića – igrajmo se i učimo na otvorenom* | |
| KOHO Pedagogija | Online,  25. siječnja 2024. | Edukacija: *Biologija za vrtiće* | |
| Glavica,Andreja | Centar za nenasilnu komunikaciju Hrvatska | | online | | Nenasilna komunikacija po modelu M. Rosenberga |
| Centar za nenasilnu komunikaciju Hrvatska | | online | | Emocije |
| Sinapsus | | online | | Što s nepoželjnim ponašanjem? |
| Erdeg,Nives | Sinapsus -Aktivnost+ | | 23.2.2024 – online | | Emocije |
| Sinapsus- Aktivnost+ | | 22.1.2024 – online | | Kako kreirati aktivnosti koje čine razliku? |
| Sinapsus -Aktivnost+ | | 4.12.2023. - Online | | „Što s nepoželjnim ponašanjem?“ |
| Sinapsus – Aktivnost+ | | Online | | Trening otkrij, primjeni, promjeni – alate i strategije |
| Sinapsus - Aktivnost+ | | 25.3.2024 – online | | Prilagodba senzomotoričkih aktivnosti za djecu rane i razvojne dobi |
| Kohopedagogija | | 5.12.2023 | | Samoorganizirajući igre – kod djece jasličke, vrtićke i predškolske dobi. |
| Kranjčević,Ema | |  | | --- | | „Ježeva kućica” udruga za  poticanje razvoja djece | | „Ježeva kućica” udruga za  poticanje razvoja djece | | Edukativna platforma „Si  napsus” Dora Marinić | | Obrazovni centar STEM | | KOHO pedagogija | | KOHO pedagogija | | KOHO pedagogija | | KOHO pedagogija | | | |  | | --- | | 27.9.2023., Jastrebarsko  (online) | | 27.9.2023., Jastrebarsko  (online) | |  | | 7.9.2023. | | 20.9.2023. | | 20.9.2023. | | 19.9.2023. | | 19.9.2023. | | | |  | | --- | | Depresija u djetinjstv  u i adolescenciji | | Anksiozni poremećaj  i u djetinjstvu | | Komunikacija s rodit  eljima | | „Poduzetništvo kroz STEM: Učim biti poduzetnik” | | Digitalni  alati za vrtiće: HYEZINE | | Digitalni alati za vrtiće: Wordwall | | E twinning u vrtiću |   Digitalni alati za vrtiće: Quiever |
| Miškić, Monika | Učilište Eduka  savjet | | 1.12.2023. | | Zakon u vrtiću |
| 16.02.2024. | | Zakon u vrtiću |
| 15.03.2024. | | Zakon u vrtiću |
| 31.05.2024. | | Zakon u vrtiću |

4.4.Pripravnici I STUDENTSKA PRAKSA

Ove pedagoške godine na stručnom osposobljavanju imali smo tri odgojiteljice pripravnice – Ružica Kuzevski, Domenika Deže i Mihaela Sočec te pedagoginju pripravnicu Andrea Eršetić. Odgojiteljica Anabela Đogaš, koja je prošle godine bila pripravnicom, ove je godine položila stručni ispit.

Studentsku praksu odrađivala je Ena Međimurec, studentica studija Ranog i predškolskog odgoja i obrazovanja na Fakultetu za odgojne i obrazovne znanosti u Osijeku.

4.5. DOGAĐANJA

**ROĐENDAN NAŠEGA VRTIĆA**

Veselje počinje u ponedjeljak posjetom konjogojskoj udruzi KKSIB u Ernestinovu uz stručan nadzor članova udruge kao i njenog predsjednika. Uz hranjenje i promatranje okoline u kojoj se konji nalaze, djeca su učila o njima kao plemenitim životinjama. U utorak smo posjetili ZOO vrt u Osijeku. Likovna radionica u Parku skulptura koja je bila planirana za srijedu, kao i sportske aktivnosti u vrtićkom dvorištu, odgođene su zbog trenutne kvalitete zraka u našoj okolici. Stoga smo u srijedu jednu od naših soba pretvorili u kino sobu. Vrhunac zabave odvijao se u petak kada smo se, kao pravi slavljenici, častili tortom i slasticama.

**PROJEKT SEVENGARDENS**

U ovom umjetničkom projektu djeca iz Dječjeg vrtića Ogledalce Ernestinovo i djeca iz Male akademije umjetnosti uzgajaju i skupljaju biljke iz kojih se kroz proces usitnjavanja, ribanja, sjeckanja i prešanja dobivaju prirodne boje. Teme koje su obrađene su uzgoj i njega biljaka (od sjemena do biljke), hortikultura, skupljanje biljaka, berba i skladištenje, proizvodnja boja. vodene boje, kreda, tuš, pigmenti itd. te bojanje. U projektu su sudjelovala djeca starijih skupina Dječjeg vrtića Ogledalce Ernestinovo.

**HAK**

Djeca su na radionici imala priliku ponoviti pravila ponašanja u prometu, ali i naučiti s kojim se opasnostima mogu susresti u prometu, na parkiralištu i na kolniku. Tijekom radionice djeca su svladavala elemente sigurnijeg prelaska ceste preko zebre sa semaforom za pješake i bez njega, zatim prelazak preko neobilježenoga pješačkog prijelaza, prelazak ceste između dva parkirana automobila te pravilno ponašanje kao suputnika u autu, odnosno uporabu sigurnosnog pojasa. Poslije završenih radionica, djeca su dobila prigodne poklone: edukativne bojanke  i društvenu igricu za zajedničko učenje. Na radionici su sudjelovala djeca starijih skupina Dječjeg vrtića Ogledalce Ernestinovo.

**I U MOM GRADU VUKOVAR SVIJETLI**

Razgovorom, crtanjem Vodotornja i izradom zajedničkog plakata u Dječjem vrtiću Ogledalce Ernestinovo obilježili smo Dan sjećanja na žrtvu Vukovara i Škabrnje. Djeca vrtićkih skupina u spomen žrtava upalila su lampione ispred našeg vrtića.

**VEČER MATEMATIKE**

Večer matematike organizirana je u obliku radionica za djecu  i roditelje a uključuje male radne centre odnosno “matematičke stanice” s matematičkim aktivnostima koje djeca rješavaju samostalno ili uz pomoć roditelja. Djeca prolaze kroz radne centre te na kraju dobiju Zahvalnicu za sudjelovanje. Aktivnosti su prilagođene djeci predškolske dobi te djeca zajedno s odraslima kroz igru i zabavu  usvajaju osnovne i početne matematičke pojmove. Cilj Večeri matematike je popularizacija matematike među odraslima i među djecom od najranije dobi, a provodi se vrtićima i školama diljem Republike Hrvatske.

**BOŽIĆNA ČAROLIJA**

Putujući svijetom sa svojim pomagačima vilenjacima te darujući  djecu, Djed Božićnjak je, posebnom čarolijom, stigao i u naš vrtić. U blagdanskom raspoloženju dočekala su ga djeca velika i mala te se posebno razveselila zajedničkom druženju  i poklonima koje je Djedica, uz pomoć svojih vrijednih pomagača za njih pripremio.

**PREDSTAVA DVA JEŽA**

Dječji vrtić Ogledalce Ernestinovo sudjeluje u projektu koji provodi Općina Ernestinovo pod nazivom Edukacijom do ekološke svjesnosti mladih. U sklopu tog projekta pogledali smo predstavu „Dva ježa“ u izvedbi Kazališne družine “Putujuće kazalište” iz Osijeka.

**SVJETSKI DAN EKOLOGIJE**

Povodom Svjetskog dana ekologije, djeca starije i predškolske skupine posjetila su obližnji park u središtu Ernestinova. Cilj obilježavanja ovog eko datuma je razvijati ekološke svijesti djece te osnovno  znanje o važnosti čistoga okoliša i načinima brige za njegovo očuvanje te ublažavanje posljedica klimatskih promjena. Uz pomoć radnika tvrtke Floreo iz Bilja, djeca su pripremila  tlo za sadnju, zagrnula sadnice zemljom, dobro ih zalila vodom i otpjevala im pjesmice kako bi uz puno ljubavi i sreće, zadovoljne rasle te nam još dugo vremena proizvodile kisik i davale potreban hlad.

**PTICE**

Posljednji tjedan veljače bio je rezerviran za ptice. U goste nam je došao g. Petar Bošković, lovac i čuvar prirode, sa svojim jastrebom. Djeci mlađe, starije i predškolske skupine ispričao je mnoge činjenice i zanimljivosti o ovoj ptici-lovcu, a oni hrabri imali su prilike vidjeti je iz neposredne blizine. Priču o pticama zaokružili smo izradom hranilica za ptice.

**RADIONICA IZRADE LUTAKA**

Kroz projekt  Općine Ernestinovo *Edukacijom do ekološke svjesnosti mladih*, održana je radionica izrade lutaka. Gospođa Mila Lončar posjetila nas je sa svojim velikim i šarenim kovčegom. Djeca su s veseljem iščekivala vidjeti što se nalazi u njemu i kakvu će radionicu imati. Prije nego što smo započeli s radionicom, gospođa Mila nam je pročitala slikovnicu koju je ona ilustrirala, a Silvija Šesto napisala – „Majstorica Nola popravlja tatu“. Nakon što je kovčeg otvoren, svako dijete dobilo je lutkicu koja je napravljena od žice i recikliranog materijala. Sada su mogli izraziti svoju kreativnost, pa lutkama nacrtati oči, usta i nos. Veselim, šarenim materijalom obukli su svoje lutkice u haljine ili u hlače i majice. Na radionici su sudjelovala djeca starijih skupina Dječjeg vrtića Ogledalce Ernestinovo.

**ZDRAVLJE JE U VOĆU**

Prve dane predivnog proljeća obilježili smo sudjelovanjem u radionici „Zdravlje je u voću” . Aktivnosti dvaju skupina našeg vrtića, predškolske skupine Šapice te starije skupine Zvjezdice u suradnji s odgojiteljicama, provela je nastavnica Marija Katić, mag. nutr.. Sudionici ove zanimljive radionice upoznali su osnovni sastava voća, važnost svakodnevnog unosa voća u organizam, crtali i bojali svoje najdraže  voće, rješavali zadatke prebrojavanja i razvrstavanja voća. Aktivnost je upotpunjena izradom i konzumaciju voćnog soka.

**USKRS**

Povodom nadolazećeg blagdana Uskrsa, posjetila nas je i načelnica Općine Ernestinovo, gđa Marijana Junušić, družila se  s djecom u svim odgojnim skupinama te ih darivala igračkama i didaktikom. Djeca su nestrpljivo su otvarala kutije s igračkama i pokazivala što su dobila. Zeko je čuo da su naša djeca bila jako dobra te je došao i družio se s njima u vrtićkom dvorištu. Organizirane su različite sportske, kreativne, likovne i matematičke aktivnosti, pjevalo se i plesalo.

**MEĐUNARODNA KOLONIJA MLADIH**

U OŠ Ernestinovo, od 2.4. do 4.4. održavala se 21. međunarodna kolonija mladih.  Organizator Kolonije je Mala akademija umjetnosti u partnerstvu s OŠ Ernestinovo, Likovnom udrugom Petar Smajić i Općinom Ernestinovo. Svakodnevno su se djeca starije i predškolske skupine u vremenu od 10 do 11,30 dobro zabavljala i kreativno izražavala na likovnoj radionici.

**ECO CITY WASTE FEST**

U kurikulum Dječjeg vrtića Ogledalce Ernestinovo kao jedno od tri velika područja kompetencija implementiran je i održivi razvoj. Kako bismo našim vrtićarcima još više približili ovu tematiku 25. travnja odveli smo ih na prvi festival otpada u Hrvatskoj – Eco City Waste Fest, koji se održao u Gospodarskom centru u Osijeku. Djeca starije i predškolske skupine sa svojim su odgajateljicama i našom pedagoginjom na ovom festivalu imali prilike sudjelovati u raznim aktivnostima koje su pripremili organizatori i sudionici. Kroz interaktivne radionice, poučna predavanja i zabavne igre posjetiteljima su približili znanja o prirodi i zbrinjavanju otpada.

**DAN VATROGASACA**

Povodom Dana vatrogasaca koji se obilježava 4. svibnja posjetili smo DVD Ernestinovo. Uz zvuk sirene, dočekali su nas vatrogasci koji su samo za nas otvorili svoje kamione kako bi mogli proučavati opremu, ali i sjediti u njima kao pravi mali vatrogasci. Uz to, demonstrirali su nam kako se vatrogasac sprema za gašenje požara te kako upravlja vatrogasnom mlaznicom.

**KOPAČKI RIT**

Starije skupine Dječjeg vrtića Ogledalce Ernestinovo posjetile su Kopački rit. Sudjelovali smo na Vidrinoj radionici te smo imali priliku naučiti ponešto o životinjama koje obitavaju u parku (poput čaplje, patke, žabe, kornjače), natjecati se u skupljanju žabica te promatrati bijelu rodu i guštera koji su nas došli pozdraviti. Nakon toga smo se vlakićem odvezli do pristaništa te vozili brodom i promatrali razne ptice o kojima već ponešto i znamo. Imali smo priliku proći kroz galeriju gdje su prikazane i ostale životinje iz parka poput riba i vodozemaca.

**KAMIŠIBAJ**

U sklopu programa *Ruksak pun kulture* čaroliju kamišibaj pričanja udruga *Kozlići* donijela je i u naš vrtić. Djeci skupina Šapice, Zvjezdice i Medvjedići predstavljena je interaktivna priča „Ptica rugalica“. Tijekom pričanja priče imali smo prilike ponavljati fraze, pljeskati u ritmu, a najviše pažnje privukao nam je zvuk trube. Nakon što smo odslušali priču i izvođače nagradili pljeskom, dobili smo priliku zajedničkim snagama izraditi i vlastitu priču „Avanture maloga Juju“. Na radionici je svako dijete marljivo crtalo, bojalo, rezalo i ljepilo te smo dobili prekrasnu priču koju smo na kraju i zajedno otpjevali. Nakon radionice, članovi udruge poklonili su nam drveni okvir kako bismo u vrtiću mogli nastaviti  s kamišibaj načinom pričanja priča, a nestrpljivo čekamo i izrađivanje novih priča.

**ISPRAĆAJ PREDŠKOLACA I ZAVRŠNA PRIREDBA**

Dječji vrtić Ogledalce Ernestinovo 7.6.2024. godine ispratio je svoju četvrtu generaciju predškolaca. Posebno nam je drago da se broj predškolaca povećava iz godine u godinu, tako smo ih ove godine ispratili čak 23. Osim predškolaca na priredbi su sudjelovala i djeca u Kraćem programu engleskog jezika te djeca mlađe i starije skupine.

4.6. DJECA S TEŠKOĆAMA

Dječji vrtić Ogledalce Ernestinovo pohađa 7 djece s teškoćama koji imaju Rješenje Centra za

socijalnu skrb o provedenoj kategorizaciji njihove teškoće i/ili nalaz specijalista kod kojih odlaze na različite tretmane u specijaliziranim ustanovama. U tablici broj 4. naveden je broj djece, njihova dob, dnevno trajanje programa i uključenost djeteta u tretman izvan vrtića.

Stručni tim vrtića timski identificira djecu s teškoćama te u dogovoru s roditeljima i odgojiteljicama nastoji pronaći odgovarajuću vrstu podrške za dijete i njegovu obitelj. Po potrebi, obitelji djece s teškoćama upućuju se u vanjske specijalizirane ustanove.

Na temelju preporuka vanjskih stručnjaka, a u suradnji s roditeljima i odgojiteljicama, pedagoginja izrađuje tromjesečni individualizirani odgojno-obrazovni program (IOOP) u suradnji s roditeljima i odgojiteljima. U ovoj pedagoškoj godini IOOP je izrađen za jedno dijete s poremećajem iz spektra autizma.

Osim što je djeci s teškoćama osiguran individualizirani pristup u svakodnevnom boravku u grupi, ona su uključena u individualni rad sa članovima stručnog tima vrtića. Individualnim radom nastoji se holistički pristupiti djetetu, s naglaskom na poticanje područja za koje je ustanovljena potreba za većom podrškom.

Stručni tim vrtića kontinuirano prati ostvarivanje razvojnih zadaća kod djece s teškoćama te postavljaju nove razvojne zadatke, koji se ostvaruju u suradnji s roditeljima i odgojiteljima.

Tablica 4. DJECA S TEŠKOĆAMA U RAZVOJU UKLJUČENA U REDOVITE SKUPINE

|  |  |  |  |  |  |
| --- | --- | --- | --- | --- | --- |
| **r.b.** | **dob djeteta** | **vrsta teškoće** | **ima nalaz i mišljenje** | **dnevno trajanje programa** | **dijete je uključeno u tretman izvan vrtića** |
| 1. | 4g  K.Š. | Razvojni koordinacijski poremećaj/ motorička dispraksija u komorbiditetu s teškoćama jezično-govornog razvoja | da | Cjelodnevni boravak | da |
| 2. | 5g  A.R. | Poremećaj iz spektra autizma | da | Poludnevni boravak | da |
| 3. | 3g  M.K. | Kašnjenje u jezično-govornom razvoju | da | Cjelodnevni boravak | da |
| 4. | 5g  L.P. | Specifični poremećaj izgovora, Anksioznost zbog odvajanja u djetinjstvu | da | Cjelodnevni boravak | da |
| 5. | 6g  A.Ć. | Govorno-jezične teškoće | da | Cjelodnevni boravak | da |
| 6. | 5g  E.S. | Kašnjenje u jezično-govornom razvoju | da | Cjelodnevni boravak | da |
| 7. | 4g  J.V. | Kašnjenje u jezično-govornom razvoju | da | Cjelodnevni boravak | da |

4.7.Upisi

Upisi djece u pedagošku godinu 2024./25. provedeni su od 2. svibnja 2024. do 28.svibnja 2024. godine.

Predano je 35 zahtjeva za upis od kojih 21 za jaslice i 15 za vrtić. Od toga, s obzirom na broj slobodnih mjesta, primljeno je 17 djece u jaslice te 12 djece u vrtić. Jedno dijete, sa zahtjevom za upis u vrtić, stavljeno je na listu čekanja.

* **REDOVITI CJELODNEVNI VRTIĆKI PROGRAM U TRAJANJU 10 SATI -** Za djecu u dobi od 3 do 7 godine
* **REDOVITI CJELODNEVNI JASLIČKI PROGRAM U TRAJANJU 10 SATI -** za djecu u dobi od 1 do 3 godine
* **KRAĆI PROGRAM PREDŠKOLE DO 250 SATI (150 SATI) GODIŠNJE** - za djecu u godini pred polazak u školu koja nisu uključena u redoviti vrtićki program - program traje od 1. ožujka 2024. do 31. svibnja 2024. g.

Tijekom pedagoške godine 2023./24. u razdoblju od 1.10.2023. do 31.08.2024. Dječji vrtić Ogledalce Ernestinovo u Ernestinovu pohađalo je 102 djece. Ispisano je 25 djece od kojih su 21 dijete predškolske dobi koja se ispisuju zbog polaska u školu. Djeca su se upisivala i ispisivala tijekom cijele godine sukladno upražnjenom broju mjesta.

4.8. Kraći programi

Program je verificiran za provođenje programa predškole; suglasnost: MZO, KLASA:601-02/21-01/05;URBROJ:533-05-21-02 od 14.lipnja 2021.godine.

Prema naputku MZO, Program predškole obvezan je za svu djecu koja do 1. travnja 2024.godine navršavaju 6 godina i u školskoj 2023./24. kreću u osnovnu školu. S tim u skladu organiziran je Program predškole prema potrebama djece - školskim obveznicima. Za djecu koja nisu uključene u redoviti program Program predškole provodio se sukladno Državnom pedagoškom standardu i naputcima MZO u vremenskom trajanju od 1. ožujka 2024. do 31. svibnja 2024.godine u ukupnom trajanju od 150 sati.

Ove je godine Program predškole izvan redovnog odgojno obrazovnog rada pohađalo je 2 djece.

Kroz projekt su se razvili  i posebni programi ranog učenja engleskog jezika i dramsko-scenski program. MZO nam je 6. lipnja 2022. godine izdalo Suglasnost na provedbu Kraćeg dramsko – scenskog programa za djecu predškolske dobi u organizaciji Dječjeg vrtića Ogledalce Ernestinovo, KLASA: 601-01/22-03/00402, URBROJ: 533-05-22-0004. Suglasnost na provedbu Kraćeg programa engleskog jezika KLASA: 601-02/22-03/00403, URBROJ: 533-05-22-0008 ishodili smo 8. kolovoza 2022.godine.

Suglasnost na Kraći program odgojno-obrazovnog rada za potencijalno darovitu djecu predškolske dobi u organizaciji Dječjeg vrtića Ogledalce Ernestinovo, KLASA: 601-02/22-03/00793, URBROJ: 533-05-23-0008 dobili smo 21. travnja 2023. godine.

4.9. Suradnja s roditeljima

Komunikacija s roditeljima ključni je dio odgovornosti odgojiteljskog tima. Odgojitelji, stručni suradnici i roditelji dijele odgovornost zajedničkog rada da razviju suradnički odnos. Komunikacija, međusobno poštivanje, prihvaćanje razlika i interes djece – temelj su dobrog odnosa. Odgojitelji i roditelji moraju razvijati nove vještine i prakse kako bi uspostavili međusobno kvalitetnu interakciju.

1. **Savjetovalište za roditelje –** roditelji su mogli dobiti bitne informacije kod stručne službe vrtića koja se odnose na pitanja:
2. rasta i razvoja djece
3. razumijevanja određenih razvojnih smetnji
4. pripremanja djece za polazak u vrtić i školu
5. ustroja i rada vrtića
6. **Edukativno-savjetodavni rad putem brošura i ostalih pisanih materijala te mrežne stranice vrtića**

**Roditeljski sastanci:**

|  |  |  |
| --- | --- | --- |
| **Datum** | **Tema** | **Odgojna skupina** |
| 30.8.2023. | Informativni roditeljski sastanak (kućni red, osiguranje, adaptacija, potrebne stvari za vrtić) | sve odgojne skupine |
| 1.9.2024. | Adaptacija u jaslicama – druženje roditelja i djece | Jaslice I |
| 7.12.2023. | Večer matematike | Starija A skupina i Predškolska skupina |
| 17.1.2024. | Upoznavanje s novim odgojiteljicama | Starija A skupina |
| 15.3.2024. | Uskrsna radionica djece i roditelja | Mlađa skupina |
| 23.4.2024. | Odvikavanje od pelena i poticanje samostalnosti kod djece | Jaslice II |
| 23.4.2024. | Kraj pedagoške godine 2023./2024.; osvrt  na odgojno-obrazovni rad; polazak djece u osnovnu školu | Predškolska skupina |

**Individualni razgovori**

**Jaslice I**

Broj individualnih razgovora provedenih u pedagoškoj godini 2023./2024. iznosi 12. Provedeni su na zahtjev odgojitelja ili roditelja, a vezani uz aktualnu problematiku.

**Jaslice II**

Broj individualnih razgovora provedenih u pedagoškoj godini 2023./2024. iznosi 5. Provedeni su na zahtjev odgojitelja ili roditelja, a vezani uz aktualnu problematiku.

**Mlađa skupina**

Broj individualnih razgovora provedenih u pedagoškoj godini 2023./2024. iznosi 14. Provedeni su na zahtjev odgojitelja ili roditelja, a vezani uz aktualnu problematiku.

**Starija A skupina**

Broj individualnih razgovora provedenih u pedagoškoj godini 2023./2024. iznosi 11. Provedeni su na zahtjev odgojitelja ili roditelja, a vezani uz aktualnu problematiku.

**Predškolska skupina**

Broj individualnih razgovora provedenih u pedagoškoj godini 2023./2024. iznosi 23. Provedeni su na zahtjev odgojitelja ili roditelja. Tema istih bila je osvrt na odgojno-obrazovni rad u proteklom periodu, adaptacija djece na boravak u vrtiću te priprema za polazak u osnovnu školu.

Kada se to pokazalo potrebnim na individualnim razgovorima bila je prisutna i stručna suradnica pedagoginja.

Stručni tim održao je ukupno 25 individualnih sastanaka iniciranih od strane stručnih suradnika ili roditelja u skladu s aktualnom problematikom. Konkretna suradnja u pogledu individualnih sastanaka svakog člana stručnog tima navedena je u izvješćima o radu istih.

4.10. IZVJEŠĆE O RADU STRUČNE SURADNICE PEDAGOGINJE

U DV Ogledalce Ernestinovo zaposlena je pedagoginja pripravnica na određeno nepuno radno vrijeme (20 sati tjedno).

Pedagoginja je stručno doprinosila maksimalnoj efikasnosti odgojno-obrazovnih ciljeva te unapređenju cjelovitog odgojno-obrazovnog procesa. Redovito je pratila stručnu i znanstvenu literaturu te pedagošku periodiku naglašavajući važnost stručnog usavršavanja stručnih suradnika, ali i odgojitelja. Kroz svoj je rad nastojala javno predstavljati odgojno-obrazovni rad dječjeg vrtića.

Tijekom pedagoške godine realizirani su poslovi i zadaće u odnosu prema odgojiteljicama, djeci, roditeljima, sustručnjacima i ostalim čimbenicima odgojno-obrazovnog procesa te niz ostalih poslova vezanih uz područja rada pedagoga u ustanovama ranog i predškolskog odgoja.

* U odnosu na dijete

Pedagoginja je sudjelovala u praćenju perioda prilagodbe djece na vrtić i jaslice, osobito tijekom rujna zbog uključivanja nove djece u odgojno-obrazovne skupine. U slučajevima teže i duže adaptacije dogovarane su intervencije. U odgojno-obrazovnim skupinama pedagoginja sudjeluje i s ciljem ostvarivanja kontakta s djecom kako bi stekla uvid u grupnu dinamiku, ali i njihove individualne potrebe, specifičnosti i razvojne mogućnosti. Prilikom boravka u skupinama pratila je i djetetove osjećaje, stajališta i mišljenja u odnosu na pojedina zbivanja i sudionike zbivanja u skupini, vrtiću i izvan vrtića. Na temelju zapažanja, tijekom pedagoške su godine odgojiteljicama davane smjernice za obogaćivanje SDB novim materijalima, poticajima i centrima. U suradnji s ostalim sustručnjacima pedagoginja je intenzivnije pratila djecu s posebnim potrebama te za njih izrađivala IOOP i vodila Dosje djeteta. Pedagoginja je sudjelovala u pripremi djece za polazak u školu prateći njihove rezultate i napredovanje u Programu predškole te organizirajući posjete osnovnoj školi i osnovnoškolskoj knjižnici. Tijekom cijele pedagoške godine pedagoginja je radila na obogaćivanju odgojno-obrazovnog programa kroz provedbu projekata, radionica, posjeta školi te odlaska na izlete i predstave. Pedagoginja je tijekom lipnja u suradnji s psihologinjom i zdravstvenom djelatnicom održala individualne razgovore s roditeljima novoupisane djece te provela procjenu djece za upis. U skladu s procjenom pedagoginja je u suradnji s ravnateljicom izradila plan rasporeda djece po skupinama.

* U odnosu na odgojitelje

Kroz konzultacije, radne sastanke, evaluacije i Odgojiteljska vijeća pedagoginja je nastojala dati osvrt na ostvarene zadaće te uputu i potporu za unapređenje. Odgojiteljicama je pružala pomoć u vođenju pedagoške dokumentacije te pratila vođenje. Pedagoginja sudjeluje u njihovom neposrednom radu pri prepoznavanju i procjeni grupnih i individualnih djetetovih potreba i razvojnih mogućnosti. Tijekom cijele godine pedagoginja je pratila, poticala i predlagala odgojiteljicama kreiranje poticajnog vremenskog, materijalnog i prostornog konteksta za povoljan djetetov razvoj i optimalno zadovoljenje njegovih potreba. Pedagoginja sudjeluje u pripremi odgojiteljica pripravnica pružajući im podršku i savjete za unapređenje. Svim odgojiteljicama predlaže oblike i teme stručnih usavršavanja u skladu s potrebama te im u sklopu Odgojiteljskih vijeća drži predavanja: *Što sve obuhvaća posao odgojitelja?, Sigurnosno-zaštitne mjere i protokoli postupanja u rizičnim situacijama, Od postavljanja do poštivanja pravila odgojne skupine*. Pedagoginja je nastojala što više unaprjeđivati timski rad te je poticala odgojitelje na različite oblike suradnje s ostalim stručnim suradnicima, roditeljima i širom zajednicom. Osobitu pozornost usmjerila je na pružanje pomoći u ostvarivanju kvalitetnije komunikacije s roditeljima kroz individualne sastanke i Roditeljske kutke. Također, kada se to pokazalo potrebnim, zajedno je s odgojiteljicama sudjelovala na individualnim i grupnim sastancima. Pedagoginja je sudjelovala u testiranju kandidata za radno mjesto odgojitelja. S obzirom na manjak odgojitelja na tržištu rada, zbog čega su na njihova radna mjesta na određeno radno vrijeme zaposleni nestručni radnici, pedagoginja je u suradnji sa stručnim odgojiteljima radila na uvođenju nestručnih odgojitelja u rad (teorijski i praktično) te je dodatno pratila njihov rad. Pedagoginja je svim odgojiteljima bila na minimalno jednom uvidu u rad. Kod odgojitelja pripravnika odrađena su po tri uvida povjerenstva u kojem je član i pedagoginja.

* U odnosu na roditelje

Tijekom godine, intenzivnije tijekom rujna i listopada, pedagoginja je pružala pomoć roditeljima u prevladavanju adaptacijskog perioda. Također, kroz cijelu su se godinu provodile i individualne konzultacije s obzirom na potrebu (adaptacija, granice u odgoju, utjecaj ekrana na razvoj, obveze roditelja, upoznavanje s IOOP-om, dolazak prinove u obitelj i slično). Pedagoginja je održala ukupno 16 individualnih razgovora. Početkom svibnja pedagoginja je održala roditeljski sastanak za roditelje djece predškolskoga uzrasta na kojem je održala predavanje vezano uz pripremu djece za polazak u školu. Pedagoginja je roditeljima pružala podršku glede upisa djece u vrtić – od predaje dokumentacije do inicijalnih razgovora koje je provodila u suradnji sa stručnom suradnicom psihologinjom i zdravstvenom djelatnicom. Održano je ukupno 25 inicijalnih razgovora za upis koji su podrazumijevali prisutnost roditelja i djeteta zbog izuzimanja osobnih podataka, procjene djeteta i upoznavanja roditelja s radom dječjega vrtića te njihovim pravima i obvezama. Roditelji su savjetovani o pripremi djeteta za vrtić i adaptaciji.

* U odnosu na sustručnjake

Pedagoginja je konstantno intenzivno surađivala sa stručnom suradnicom psihologinjom i zdravstvenom djelatnicom, osobito u radu s odgojiteljicama, djecom i roditeljima. Suradnju je ostvarila i s vanjskim sustručnjacima kako bi obogatila postojeći program rada – OŠ Ernestinovo, DV Osijek, MZO, MKM, AZOO, Hrvatski crveni križ, udruga Kozlići i ostali.

## 4.11.IZVJEŠĆE O RADU STRUČNE SURADNICE PSIHOLOGINJE

Psihologinja je u DV Ogledalce zaposlena kroz Ugovor o dopunskom radu Posao stručne suradnice psihologinje sastojao se od rada s djecom, roditeljima i odgojiteljima, stručnog usavršavanja te ostalih poslova.

Rad s djecom sastojao se od upisa djece u iduću pedagošku godinu, praćenje i procjenjivanje djetetovih potreba i trenutnog stupnja psihofizičkog razvoja te njihovog funkcioniranja u skupini kroz redovite boravke u skupini i opservacije skupina i pojedine djece. Psihologinja je provodila psihodijagnostičku obradu kod šestero djece te izradila nalaze i mišljenja. U suradnji sa stručnim timom, izrađeni su individualni planovi za djecu s teškoćama. Kroz pedagošku godinu pratila je napredak predškolaca te zajedno s odgojiteljicama kreirala individualne zadaće za pojedinu djecu i izradila mišljenje odgodu upisa, pritom surađujući s Osnovnom školom „Ernestinovo“.

Rad s roditeljima sastojao se od provođenja inicijalnih razgovora s roditeljima pri upisu u vrtić i informiranju roditelja o prilagodbi i radu vrtića. Provodila je individualne savjetodavne razgovore s roditeljima i skrbnicima na zahtjev samih roditelja ili odgojiteljica vezano uz prilagodbu djeteta, ponašanje djeteta u skupini ili kod kuće, socijalizaciju djeteta, primijećene.

teškoće u razvoju ili posebne potrebe djeteta. Pri identificiranju djeteta s teškoćama, informirala je roditelje o navedenim teškoćama, upućivala ih na daljnje dijagnostičke obrade i upoznavala roditelje s daljnjim planom rada s djetetom u vrtiću.

S obzirom na to da je psihologinja završila edukaciju za MarteMeo praktičara, u radu s djecom i roditeljima usmjerila se na poticanje prirodnih komunikacijskih obrazaca u obiteljskoj interakciji te je podučavala roditelje kako raditi na povezivanju s djetetom. U radu se istakla posebna potreba za savjetovanje o pozitivnoj disciplini, korištenju mobitela i primjeni autoritativnog roditeljskog stila.

Rad s odgojiteljima uključivao je prenošenje informacija o relevantnim osobinama djeteta, suradnju i pomoć u prepoznavanju i procjeni djetetovih potreba. Psihologinja je u suradnji s odgojiteljicama i stručnim timom radila na osmišljavanju individualnih zadaća prilagođenih individualnim potrebama svakog djeteta.

Također, ove godine provođen je program javnih potreba za rad s potencijalno darovitom djecom. Nakon inicijalne procjene koju je provela psihologinja, osmišljene su i provođene aktivnosti s djecom. Aktivnosti su vodile odgojiteljica Andreja Glavica i psihologinja. Zadaci su isplanirani kako bi pratili djetetove interese i trenutni stupanj razvoja. Roditelji su informirani o načinu na koji mogu poticati darovitost u obiteljskom okruženju.

Ostali poslovi uključivali su dokumentiranje rada, pisanje nalaza i mišljenja, stručno usavršavanje (AZOO edukacije), poslovi vezani uz upise djece, upoznavanje i praćenje relevantnih zakona i propisa te suradnju s vanjskim institucijama.

## 4.14.IZVJEŠĆE O RADU STRUČNE SURADNICE ZDRAVSTVENE VODITELJICE

Zdravstvena voditeljica predškolske ustanove je viša medicinska sestra s usvojenim stručnim znanjima iz medicinskih, društvenih, bihevioralnih znanosti, komunikacijskih vještina, organizacijskih modela i procesa zdravstvene skrbi. U DV Ogledalce ima ugovor na određeno u trajanju od jedne godine, u okviru radnog vremena od 4 sata tjedno. Aktivno surađuje sa stručnim suradnicima, ravnateljicom, odgojiteljima, roditeljima, pedijatrima, prema potrebi s Centrom za socijalnu skrb i Nastavnim zavodom za javno zdravstvo. Zdravstvena voditeljica radi na unapređenju zaštite zdravlja djece.

Djelokrug rada obuhvaća četiri glavna područja:

* zdravstvena zaštita djece
* praćenje i unapređenje sanitarno - higijenskih uvjeta u dječjem vrtiću
* praćenje i unapređenje prehrane
* priprema i realizacija zdravstvenog odgoja.

Zdravstvena zaštita: na području zdravstvene zaštite provedeni su postupci za stvaranje uvjeta za pravilan rast i razvoj djeteta, prevenciju oboljenja od zaraznih i drugih bolesti, stvaranje navika zdravog življenja kroz provođenje zdravstvenog odgoja te provođenje postupaka zaštite djeteta kroz prevenciju potencijalno opasnih situacija za dijete. Redovito su evidentirani izostanci djece zbog bolesti i preventivnih stanja, te su provedene zdravstveno odgojne mjere pri pojavi zaraznih i drugih bolesti. Prema provedenoj evidenciji izostanaka, učestala oboljenja upisane djece se odnose na akutne infekcije donjeg dišnog sustava (pod šifrom J00-J20), zatim respiratorna oboljenja (R05 i R50), bolesti i upale srednjeg uha (H50 i H65.0). Nadalje bolesti probavnog trakta (pod šifrom od A00-A09), bolesti oka koje se odnose na konjuktivitise (B00-B09), kožne bolesti (L20-L30). Zabilježen je jedan slučaj Pedikuloze vlasišta, 5 slučajeva Šarlaha, jedan slučaj Scabiensa, te 2 slučaja dječje gliste. Tijekom proljetnog perioda zabilježeno je više djece oboljele od varicella zoster virusa, tj. vodenih kozica B01. Antropometrijska mjerenja s ciljem praćenja rasta i razvoja djeteta te ranim uočavanjem odstupanja, provodila su se dva puta godišnje, u listopadu i lipnju. Pri provođenju zaštite djeteta pri pojavi ozljeda, redovito su evidentirane ozljede, provedena suradnja sa pedijatrima i obiteljskim liječnicima, edukacija odgojitelja te obavijest roditeljima. Tijekom razdoblja 2023.-2024. evidentirano je ukupno 8 lakših ozljeda. Ozljede nisu imale posljedice za zdravlje, na vrijeme su uočene, provedena je evidencija, suradnja te

edukacija roditelja i odgajatelja. Jedna od navedenih ozljeda zahtijevala je odlazak na pedijatriju te je dijete zbrinuto. Praćenje i unapređenje sanitarno - higijenskih uvjeta: osigurane su najviše moguće razine higijene prostora te stalni nadzor nad higijensko - sanitarnim uvjetima unutarnjih i vanjskih prostora, osiguranje sigurnosnih uvjeta boravka djeteta u vrtiću te pravovremeno i odgovarajuće reagiranje u uvjetima epidemiološke opasnosti. Provedeno je:

* Osiguranje visoke razine higijene objekta praćenjem, nadziranjem i predlaganjem mjera za poboljšanje sanitarno – higijenskih uvjeta rada u dječjem vrtiću
* Ispunjavanje uvjeta smještaja pregledom prostora prilikom pranja i čišćenja, praćenjem provođenja svakodnevne dezinfekcije što obuhvaća sanitarne čvorove, kuhinju, stolove te ostali namještaj.
* Osiguranje optimalnih mikroklimatskih uvjeta unutar objekta (temperatura, vlažnost, osvjetljenje).
* Osiguranje dovoljne količine sredstava za opću higijenu djece, nadzor nad mijenjanjem i pranjem posteljine, briga o ispunjavanju uvjeta u pogledu zdravstvene ispravnosti igračaka i drugih predmeta opće uporabe, pregled igrališta te osiguranje sigurnosti djece.
* Praćenje sanitarno zdravstvenih pregleda radnika.
* Ispunjavanje uvjeta prehrane

Redovite protuepidemijske mjere pri pojavi zaraznih bolesti: dječja glista, gripa, varicelle, gastrointestinalne bolesti sa povraćanjem i proljevom, gripa, mononukleoza, upala pluća, angina ili druga bakterijska upala grla, Covid 19, šarlah, pedikuloza vlasišta ili uši u kosi te konjuktivitis.

Praćenje i unapređenje prehrane: provedeno je planiranje pravilne prehrane djece u vrtiću u skladu s preporučenim prehrambenim standardima kroz 4 različita jelovnika tijekom 4 godišnja doba te prilagođavanje oblika prehrane specifičnim potrebama djece i alergijskim stanjima. Za djecu sa alergijskim stanjima svaki mjesec je sastavljen poseban jelovnik usklađen njihovim potrebama te je osoblje zaduženo za prehranu kao i odgojitelji educirano o dozvoljenim i zabranjenim namirnicama.

Kroz zdravstveno odgojni rad provedena suradnja sa stručnim timom te edukacija roditelja djece. Edukacija je usmjerena na stvaranje navika zdravog hranjenja te stvaranje pozitivnog stava prema pravilnoj prehrani. Edukacija i praćenje provođenja proslava rođendana prema prehrambenim standardima.

Zdravstveno odgojni rad: proveden je zdravstveni odgoj djece, roditelja, odgojitelja, skrbnika i zaposlenih u dječjem vrtiću u svezi sa stjecanjem pravilnih higijenskih navika i usvajanja zdravog načina življenja, posebno s obzirom na prevenciju najznačajnijih zdravstvenih problema. Pri roditeljskom sastanku novoupisane djece korištena je brošura: Kada moje dijete treba izostati iz vrtića, a odnosi se na zdravstveni odgoj roditelja i odgojitelja te simptome koji upućuju na pojavu zaraznih bolesti te ostanak djeteta kod kuće.

Zdravstveno odgojni rad djece se odnosi na zdravlje i higijenu ruku i tijela kroz provedene radionice. Naglasak pri provođenju zdravstvenog odgoja je stvaranje pozitivnog stava prema zdravlju, higijeni, znanje o zdravoj i nezdravoj hrani. Provedena je edukacija djece po skupinama o važnosti higijene ruku: Kako pravilno prati ruke? Uz edukaciju provedena i edukativna radionica te demonstracija pravilnog pranja ruku. Edukacija o brizi o zdravlju i zubima kroz radionicu i demonstraciju postupka: Pravilno pranje zubića. Usvajanje pravilnih prehrambenih navika kroz radionicu: Piramida pravilne prehrane. U odnosu na odgajatelje i ostale članove vrtića provedena je edukacija, savjetovanje zaposlenika dječjeg vrtića na temu: Najčešće bolesti jasličke i predškolske djece. Kako ih prepoznati? Odgojiteljice su redovito educirane o aktualnim problemima koja se odnose na hitna stanja, osiguranje pravilne prehrane, osiguranje hrane za djecu sa problemima pri prihvaćanju prehrane u vrtićima i za djecu sa nutritivnim alergijama, provođenje općih protuepidemijskih mjera, osiguranje higijensko sanitarnih mjera. Savjetodavne razgovore s odgojiteljima i drugim zaposlenicima provedeni su tijekom godine ovisno o potrebi.

U odnosu na roditelje održani su individualni razgovori koji se odnose na: djecu sa nutritivnim alergijama, Celijakijom, Mastocitozom, alergijom na inhalacijske i nutritivne alergene, problemima pri prihvaćanju hrane, serviranje hrane, ozljede i prevencije bolesti, kada dijete treba ostati kod kuće, simptomi i znakovi koji upućuju na zarazne bolesti, odvikavanje od dude, odvikavanje od pelene. Zdravstvena voditeljica evidentira propisanu zdravstvenu dokumentaciju: evidencije o higijensko-epidemiološkom nadzoru, evidencije epidemioloških indikacija, evidencije o sanitarnom nadzoru, zdravstvenom odgoju i zdravstvene kartone djece u dječjem vrtiću, evidencije antropometrijskih mjerenja, ozljeda.

## 4.15. IZVJEŠĆE O RADU RAVNATELJICE

Planiranje i programiranje odgojno-obrazovnog rada, kao i organizacija, praćenje i procjena obavljanja odgojno-obrazovnog rada, postavlja se kroz zadatke u odnosu na dijete, odgojitelje, stručne suradnike, roditelje, stručno usavršavanje te u odnosu na odgojno-obrazovni proces.

|  |
| --- |
|  |
| Programiranje:   * izrada Godišnjeg plana i programa rada vrtića * izrada Godišnjeg Izvješća o radu * izrada vrtićkog kurikuluma * izrada Godišnjeg plana rada ravnatelja * analiza rada i postignuća u pedagoškoj godini * planiranje sjednica Odgojiteljskog vijeća * planiranje radnih dogovora, refleksija * planiranje stručnih usavršavanja u ustanovi i izvan nje * izrada programa sadržaja i aktivnosti za pojedine manifestacije * planiranje sjednica Upravnog vijeća u suradnji s predsjednikom Upravnog vijeća * podrška i pomoć u izradi planova i programa rada odgojitelja * pisanje ljetopisa, matične knjige * skupljanje dokumentacije o radu vrtića: videozapisi, fotografije, članci i dr.   Poslovi organiziranja rada Vrtića   * provesti javne upise za redovne programe i program predškole * organizacija rada u novoj pedagoškoj godini * organizacija obilježavanja važnih datuma u suradnji sa lokalnom zajednicom * organizacija obilježavanja Dana vrtića * briga o odgovornom odnosu radnika prema imovini vrtića * koordinacija rada svih skupina i djelatnika * rad na unaprjeđenju odgojno obrazovnog procesa * rad u povjerenstvu za praćenje rada pripravnika   Savjetodavni rad   * sa svim djelatnicima vrtića u cilju pozitivne međusobne komunikacije i razvoja vrtića * s pripravnicima, odgojiteljima i vanjskim stručnim suradnicima * savjetovanje i suradnja sa vanjskim stručnjacima i ustanovama * savjetovanje i suradnja s roditeljima   Administrativno-upravni poslovi   * sklapanje ugovora o radu na određeno i neodređeno radno vrijeme * sklapanje ugovora o pružanju usluga vrtića s roditeljima * izrada plana korištenja godišnjih odmora * izdavanje rješenja o korištenju godišnjeg odmora * praćenje primjene zakona i podzakonskih akata * vođenje evidencije o radnicima i radnom vremenu radnika * donošenje odluke iz djelokruga rada   Financijsko-računovodstveni poslovi   * izrada prijedloga Financijskog plana Dječjeg vrtića Ogledalce Ernestinovo za 2024. s projekcijama za 2025. i 2026. godinu uz obrazloženje * pravovremena isplata materijalnih prava radnika * izrada godišnjeg financijskog izvješća * vođenje evidencije o narudžbenicama, dostavnicama i računima * ispunjavanje Izjave o fiskalnoj odgovornosti   Suradnja   * ostvarivanje i unapređivanje suradnje sa roditeljima * sudjelovanje na roditeljskim sastancima * suradnja sa Općinom Ernestinovo * Suradnja s Upravnim vijećem: dogovarati dnevni red, pripremati materijale za sjednice, podnositi obrazloženja, izvješća, sudjelovati u radu * provoditi odluke Upravnog vijeća * suradnja s Uredom državne uprave i županijskim odjelom za predškolski odgoj * s javnim ustanovama, poduzećima i udrugama u mjestu * sa osnovnom školom * MZO * Agencijom za odgoj i obrazovanje * Hrvatskim zavodom za zapošljavanje   Zastupanje i predstavljanje ustanove:   * zastupanje prema pozivima i potrebi * zastupanje u javnim medijima * prezentiranje ustanove   Stručno usavršavanje:   * izraditi i realizirati program stručnog usavršavanja * sudjelovati u radionicama , predavanjima, seminarima * organizirati predavanja, radionice i seminare u vrtiću * prisustvovati svim radionicama u organizaciji vrtića * organizirati i voditi sjednice Odgojiteljskog vijeća * usavršavanje prema katalogu AZOO |

ODGOJITELJSKO VIJEĆE

* Sudjelovanje u pripremi i realizaciji odgojiteljskih vijeća te praćenje realizacije zaključaka i njihova provedba u odgojno-obrazovnoj praksi
* Praćenje provedbe planiranih zadaća te redoviti izvještaj o postignućima.

UPRAVNO VIJEĆE

* Sudjelovanje u pripremanju sjednica i materijala za Upravno vijeće
* Provođenje zaključaka sjednica te povratna informacija zaposlenicima
* Podnošenje izvješća o rezultatima rada temeljem Statuta i Poslovnika o radu Upravnog vijeća

## 4.16. IZVJEŠĆE O RADU VODITELJICE KRAĆEG DRAMSKO - SCENSKOG PROGRAMA

Kraći dramsko-scenski program održavao se u mlađoj mješovitoj skupini dva puta tjedno po 35 minuta.

Cilj programa je poticanje rasta i razvoja djeteta pomoću dramsko-scenskog stvaralaštva te otkrivanje, poticanje i razvijanje umjetničkog i estetskog izražavanja djeteta vrtićke dobi, što čini temelj za poticanje izražavanja, javnog nastupa, govora i čitanja u školskoj dobi. Pomoću različitih dramsko-scenskih aktivnosti poticao se govor, slušanje, gluma i pokret, uz pomoć čitanja, čitanja uz pitanja, slobodnog govorenja, pjesme, igre, dramatizacije pročitane priče ili svakodnevne situacije.

Tijekom provođenja dramsko-scenskog programa djeca su se upoznala s animacijom, izradom lutaka od različitih materijala, osnovnim kazališno-scenskim pojmovima te sa kazališnim bontonom. Isto tako, upoznali su se s različitim vrstama kazališnih lutaka (štapne lutke, ručne lutke ili ginjoli te zijevalice). S obzirom da su djeca pokazivala veliki interes za izrađene lutke i kraće igrane predstave, nakon izvođene kratke predstave djeca su izrazila želju samostalno izvesti predstavu svojim prijateljima u skupini. Na taj se način poticao razvoj komunikacije, uz osmišljavanje različitih monologa i dijaloga, kao i razvoj samopouzdanja, samokontrole, uz uvažavanje drugih i poticanja na slušanje i strpljenje.

Uz pozitivno i poticajno radno okruženje ostvarena je i odlična komunikacija i suradnja s ravnateljicom, odgojiteljima i članovima odgojiteljsko-pedagoškog tima.

## 4.17. IZVJEŠĆE O RADU VODITELJICE PROGRAMA JAVNIH POTREBA – RAD S DAROVITOM DJECOM

Dječji vrtić "Ogledalce" prepoznaje i podržava posebne potrebe darovite djece kroz različite programe i aktivnosti. Jedan od tih programa je i Program javnih potreba usmjeren na rad s darovitom djecom, koji se provodio tijekom protekle godine. Ovaj izvještaj prikazuje detalje o provođenju programa, postignućima i preporukama za buduće aktivnosti.

**Sudionici programa**

U programu je sudjelovalo 10 djece predškolske dobi (5 iz predškolske i 5 iz starije skupine), koji su identificirani kao daroviti kroz različite procese procjene i prepoznavanja njihovih posebnih sposobnosti, a posebice kroz primjenu psihodijagnostičkih sredstava za provjeru kognitivnih sposobnosti. Rad s djecom organizirale su i provodile odgojiteljica Andreja Glavica i psihologinja Diana Viduka, svaka sa specifičnim ulogama i pristupima u radu s djecom.

**Struktura programa**

Program se sastojao od grupnih radionica i individualnog rada s djecom. Grupne radionice vodila je većinom odgojiteljica Andreja Glavica, dok je psihologinja Diana Viduka provodila individualni rad i osmišljavala daljnje razvojne zadaće za potencijalno darovitu djecu.

1. Grupne radionice

Grupne radionice održavale su se jednom puta tjedno, a svaka radionica trajala je oko sat vremena. Cilj radionica bio je poticati kreativnost, kritičko razmišljanje i socijalne vještine djece kroz razne aktivnosti i projekte. Andreja Glavica koristila je metode istraživanja, gdje su djeca radila na zajedničkim projektima iz područja znanosti, umjetnosti i tehnologije. Radionice su uključivale eksperimente, izradu maketa, umjetničke radionice i timske igre koje su djeci omogućile izražavanje njihovih sposobnosti i interesa.

2. Individualni rad

Individualni rad s djecom provodila je psihologinja Diana Viduka jednom tjedno. Fokus individualnog rada bio je na osmišljavanju specifičnih razvojnih zadaća za svako dijete, usklađujući pritom njegovo područje darovitosti te specifično područje interesa svakog djeteta. Uz rad s djecom, psihologinja je provodila i savjetodavni rad s roditeljima upućujući ih na to kako poticati darovitost djeteta u obiteljskom okruženju.

**Postignuća programa**

Program javnih potreba - rad s darovitom djecom u Dječjem vrtiću "Ogledalce" donio je niz pozitivnih rezultata. Kroz grupne radionice, djeca su razvila svoje socijalne vještine, naučila surađivati i komunicirati s vršnjacima te su imali priliku istražiti i proširiti svoja znanja u različitim područjima. Djeca su pokazala visoku razinu angažiranosti i motivacije tijekom aktivnosti, što je rezultiralo izvanrednim kreativnim i kognitivnim ishodima. Prilikom provedbe naglasak je stavljen na individualne snage svakog djeteta te ga se poticalo u onom području za koje je utvrđena potencijalna darovitost.

Individualni rad sa psihologinjom pomogao je djeci u razvoju emocionalne inteligencije i samopouzdanja. Djeca su naučila bolje prepoznati i upravljati svojim emocijama te su razvila vještine samoregulacije i suočavanja sa stresom. Također, individualni rad omogućio je djeci dublje istraživanje svojih interesa i sposobnosti, što je dodatno potaknulo njihov osobni i intelektualni rast.

**Evaluacija i povratne informacije**

Evaluacija programa provedena je kroz kontinuirano praćenje i bilježenje napretka djece, kao i putem povratnih informacija roditelja i stručnog osoblja vrtića. Roditelji su izrazili zadovoljstvo programom, ističući napredak djece, kao i pozitivne promjene u njihovom samopouzdanju i povećanju interesa za pohađanje vrtića. Stručno osoblje vrtića također je istaknulo važnost ovakvih programa za darovitu djecu, naglašavajući kako su ovakvi programi ključni za njihov cjelokupni razvoj. Od potencijalnih problema primijećeno je kako roditelji nisu spremni dovoditi dijete nakon cjelodnevnog boravka u vrtiću na radionice u popodnevnim satima te je individualni rad s djecom organiziran u vrijeme redovitog boravka, a grupne radionice nakon redovnog rada vrtića.

**Preporuke za budućnost**

Na temelju postignuća i iskustava iz ovogodišnjeg programa, sljedeće preporuke mogu doprinijeti daljnjem unapređenju rada s darovitom djecom u Dječjem vrtiću "Ogledalce":

1. Dodatne obuke za odgojitelje i stručnjake - Pružiti kontinuiranu edukaciju i stručne radionice za odgojitelje i stručnjake koji rade s darovitom djecom, kako bi se osigurali najnoviji pristupi i metode u radu s njima.

2. Suradnja s vanjskim institucijama - Povezati se s institucijama i organizacijama koje se bave darovitim pojedincima kako bi se omogućilo razmjenjivanje znanja, resursa i iskustava te osnažiti suradnju s OŠ „Ernestinovo“ kako bi se potencijalno darovita djeca nastavila pratiti i u osnovnoj školi.

3. Proširenje aktivnosti - Uvesti dodatne aktivnosti koje obuhvaćaju različita područja interesa djece, poput sportskih aktivnosti, glazbe, drame i tehnologije, kako bi se omogućio još širi raspon iskustava i razvoja vještina.

**Zaključak**

Program javnih potreba - rad s darovitom djecom u Dječjem vrtiću "Ogledalce" pokazao se uspješnim u poticanju razvoja darovite djece. Grupne radionice i individualni rad pružili su djeci priliku da razviju svoje sposobnosti, steknu nova znanja i vještine te se suoče s izazovima na pozitivan način. Preporučuje se nastavak i proširenje programa, uz uvođenje novih aktivnosti i metoda koje će dodatno obogatiti iskustvo potencijalno darovite djece.

## 4. 18. IZVJEŠĆE O RADU VODITELJICE KRAĆEG PROGRAMA ENGLESKOG JEZIKA

Kraći program engleskog jezika održavao se 2 puta tjedno po 35 minuta u starijoj A skupini i 2 puta tjedno po 35 minuta u starijoj B skupini.

Program je usmjeren na poticanje djeteta na učenje, usvajanje i pravilnu primjenu riječi i jezičnih formi engleskog jezika kao i poticanje djetetovog interesa za slušanjem, razumijevanjem i usvajanjem sadržaja engleskog jezika.

Usvajanje engleskog jezika temeljeno je na načinima koji su djeci privlačni i zanimljivi, a najčešće su bazirani na igri kao osnovnoj aktivnosti i načinu učenja djece predškolske dobi.

Uz primjenu didaktičkih materijala Montessori pedagogije nastojala se poticati želja za daljnjim učenjem stranog jezika u školskom obrazovanju.

Uspješno su realizirane/obrađene i usvojene 4 cjeline prema udžbeniku *Cookie and Friends A* koje su razrađene na lekcije prilagođene dječjim interesima, iskustvima, znanju, dobi i okruženju u kojem žive. Obrađene cjeline uključuju: *Starter unit: Hello, Colours, Toys i Body* pri čemu su ostvareni svi predviđeni ishodi učenja. Učenici su svoje znanje predstavili pjevajući pjesmice na završnoj priredbi.

Ozračje, rad i atmosfera u prostorima DV Ogledalce su uvijek bili pozitivni i vrlo poticajni. Suradnja sa stručnim osobljem kao i Ravnateljicom je bila odlična i korektna.   
  
Voditeljica se redovito stručno usavršava.

# 5. POSJETI IZVAN VRTIĆA

|  |  |  |
| --- | --- | --- |
| **Datum i mjesto** | **sadržaj** | **skupina** |
| 2. 10. 2023., Konjički klub „Slavonija i Baranja“,  Ernestinovo | Upoznavanje s konjima:  njihovim fizičkim obilježjima, životnim navikama te načinom prehrane; briga o konjima. | Jaslice II, Starija A skupina, Predškolska skupina |
| 3. 10. 2023., posjet Zoološkom vrtu Osijek | Upoznavanje i pobliže promatranje raznorodnih životinjskih vrsta iz cijeloga svijeta; uočavanje njihovih fizičkih obilježja te učenje o njihovim životnim navikama i prehrani. | Jaslice II, Starija A skupina, Predškolska skupina |
| 13.11.2023., Sala DVD-a Ernestinovo | Hrvatski autoklub – HAK – „Vidi i klikni“  Upoznavanje s osnovnim prometnim pravilima; priprema za samostalan prelazak ceste preko pješačkog prijelaza; raspoznavanje i poštovanje osnovnih prometnih znakova u bližoj okolici. | Starija A skupina, Predškolska skupina |
| 6. 12. 2023., odlazak na Božićni tramvaj, Osijek | GPP Osijek – vožnja Božićnim tramvajem  Sudjelovanje u dramsko-scenskim aktivnostima tijekom vožnje, radionice crtanja i bojanja, podjela slatkih božićnih paketića. | Jaslice II, Starija A skupina, Predškolska skupina |
| 18.1.2024., OŠ Ernestinovo | Kazališna predstava „Dva ježa“  gledanje interaktivne predstave u izvedbi Kazališne družine Putujuće kazalište Osijek održane u Osnovnoj školi Ernestinovo u sklopu projekta *Edukacijom do ekološke svjesnosti mladih*. | Starija A skupina, Predškolska skupina |
|  |  |  |
| 13.2. 2024., Ernestinovo | Sudjelovanje u Pokladnoj povorci te gledanju dramsko- scenskog nastupa „Dalal“ maskota povodom obilježavanja Maskenbala | Mlađa skupina, Starija A skupina, Predškolska skupina |
| 23.2.2024., Ernestinovo | Općina Ernestinovo – ekološko osvješćivanje mladih te sadnja biljaka u obližnjem parku povodom Međunarodnog dana ekologije | Starija A skupina, Predškolska skupina |
| 1.3.2024., OŠ Ernestinovo | Knjižnica Osnovne škole Ernestinovo  Upoznavanje prostora škole te posjet školskoj knjižnici povodom Svjetskog dana knjige. | Starija skupina, Predškolska skupina |
| 2.4.-4.4. 2024.  OŠ Ernestinovo | Međunarodna kolonija mladih  Kulturno osvješćivanje mladih u sklopu projekta *Edukacijom do ekološke svjesnosti mladih* u Osnovnoj školi Ernestinovo. | Predškolska skupina |
| 2.5.2024. | Gospodarski centar Osijek  Posjet Eco City Waste Festu u svrhu osvješćivanja mladih o očuvanju prirode te zbrinjavanju otpada; sudjelovanje na raznovrsnim radionicama na temu ekološke osvještenosti u organizaciji Vodovoda, Unikoma, Kinezološkog fakulteta i mnogih drugih ustanova i udruga | Starija skupina, Predškolska skupina |
| 4.5.2024. posjet DVD-u Ernestinovo | Upoznavanje sa zanimanjem vatrogasac, upoznavanje s opremom koju vatrogasci nose, demonstracija oblačenja odjeće koju vatrogasac nosi prije požara | Jaslice II, Mlađa skupina, Starija A skupina, Predškolska skupina |
| 15.5.2024., Park prirode Kopački rit | Park prirode Kopački rit  Upoznavanje flore i faune Kopačkoga rita s posebnim naglaskom na ptice; vožnja panoramskim vlakom te brodom po močvari uz promatranje flore i faune; sudjelovanje na Vidrinim edukativnim radionicama. | Starija A skupina, Predškolska skupina |
| 22.05.2024., sala DVD-a Ernestinovo | Ruksak (pun) kulture – umjetnost i kultura u vrtiću i školi – upoznavanje s tradicionalnom japanskom formom oralnog narativa Kamishibai; gledanje interaktivne predstave „Ptica rugalica“ u izvedbi Udruge za promicanje kulture „Kozlići“; načinjavanje vlastite priče u Kamishibai formi („Avanture maloga Ju-ju“) | Mlađa skupina, Starija A skupina, Predškolska skupina |

# 6. SURADNJA S VANJSKIM USTANOVAMA

Suradnja s Općinom Ernestinovo ogleda se kroz suradnju prilikom obilježavanja različitih manifestacija, dogovora o financiranju redovne djelatnosti Dječjeg vrtića Ogledalce Ernestinovo te dogovorima o planu investicijskog održavanja objekta.

|  |  |
| --- | --- |
| **USTANOVA** | **SVRHA SURADNJE** |
| Konjički klub „Slavonija i Baranja“, Ernestinovo | Izlet u prirodu, edukacija o konjima |
| Zoološki vrt Osijek | Upoznavanje i pobliže promatranje raznorodnih životinjskih vrsta iz cijeloga svijeta; uočavanje njihovih fizičkih obilježja te učenje o životnim navikama i prehrani istih |
| Hrvatski autoklub – HAK | Upoznavanje s osnovnim prometnim pravilima; priprema za samostalan prelazak ceste preko pješačkog prijelaza; raspoznavanje i poštovanje osnovnih prometnih znakova u bližoj okolici |
| Osnovna škola Ernestinovo | Pohađanje interaktivnih kazališnih predstava te likovno-kreativnih radionica; kulturno osvješćivanje mladih u sklopu projekta Edukacijom do ekološke svjesnosti mladih; upoznavanje prostora škole te posjet školskoj knjižnici povodom Svjetskog dana knjige |
| GPP Osijek | Vožnja Božićnim tramvanjem; sudjelovanje u dramsko-scenskim aktivnostima tijekom vožnje |
| Općina Ernestinovo | Sudjelovanje na Božićnom sajmu u Ernestinovu; sudjelovanje u Projektu Afrika; sudjelovanje u Pokladnoj povorci te gledanju dramsko-scenskog nastupa „Dalal“ maskota povodom vrtićkog Maskenbala; ekološko osvješćivanje mladih te sadnja biljaka u obližnjem parku povodom Međunarodnog dana ekologije |
| Ministarstvo kulture i medija /  Ministarstvo znanosti i obrazovanja | Sudjelovanje u programu Ruksak (pun) kulture – umjetnost i kultura u vrtiću i školi;  upoznavanje s tradicionalnom japanskom formom oralnog narativa Kamishibai; gledanje interaktivne predstave „Ptica rugalica“; načinjavanje vlastite priče u Kamishibai formi („Avanture maloga Ju- ju“) |
| Gospodarski centar Osijek | Posjet Eco City Waste Festu u svrhu osvješćivanja mladih o očuvanju prirode te zbrinjavanju otpada; sudjelovanje na raznovrsnim radionicama na temu ekološke osvještenosti u organizaciji Vodovoda, Unikoma, Kinezološkog fakulteta i mnogih drugih ustanova |
| DVD Ernestinovo | upoznavanje s vatrogastvom te upoznavanje s različitim vrstama vatrogasnih vježba za djecu |
| Park prirode Kopački rit | Suradnja s stručnim voditeljima i radionicama koju su proveli u svrhu upoznavanja važnosti i očuvanja prirode, životinje koje žive na području Kopačkog rita |
| FOOZOS | Stručna praksa studenata RPOO |
| MAU Ernestinovo | Projekt Sevengardens |

**Odgojiteljsko vijeće Dječjeg vrtića Ogledalce Ernestinovo na svojoj 5. sjednici održanoj 27. kolovoza 2024. g. prihvatilo je Godišnje izvješće o radu Dječjeg vrtića Ogledalce Ernestinovo.**

Ravnateljica

Monika Miškić, univ.mag.praesc.educ., v.r.

**Upravno vijeće Dječjeg vrtića Ogledalce Ernestinovo na svojoj 2. sjednici održanoj dana 29. kolovoza 2024. godine usvojilo je**

**Izvješće o radu Dječjeg vrtića Ogledalce Ernestinovo za razdoblje od 1.09. 2023. do 31.08.2024.godine.**

Predsjednik Upravnog vijeća

Damir Matković, mag.,iur., v.r.